PEORIA Í ILLINOIS 2005
Heyrðu, Jose.
Þú keyrir taco-bílinn eins og þú viljir láta vísa þér úr landi.
Allt í lagi, fíflið þitt.
Já.
Hér kemur hann.
RÁÐSTEFNA DAGLILJUSAMTAKANNA
Mátulega seinn, Earl.
Helen, Helen, Helen. Þú ert stórglæsileg.
Þú ert ansi fínn sjálfur. Langt síðan síðast.
Ég vildi færa þér smáræði úr nýjustu ræktuninni.
- Sjarmerandi skratti. - Ég ætla að skrá mig inn.
Sæll.
Svo hæfileikaríkur.
Tim Kennedy.
Guð minn góður.
Ég er svo aldeilis. Ég hélt að þú værir dáinn.
Ég var þá ekki svo heppinn.
Ég skal segja þér nokkuð.
Hefur einhver sagt þér að þú ert asni, Earl?
- Stöðugt. Jafnvel á spænsku. - Allt í lagi.
Dömur, þið eruð á rangri hæð.
Fegurðarsamkeppnin er á þriðju hæð.
Æ, Earl.
Þetta er ekkert mál. Litla frænka mín gerði þetta.
Þú smellir á hnapp og kaupir hvað sem þú vilt.
Með einum smelli
fæst allt í línunni okkar.
Pöntunin kemst til skila og þið fáið blómin eftir tvo daga.
Sá sem er fyrstur að skrá sig fær 20% afslátt af fyrstu pöntun.
Netið. Hver þarf á því að halda?
Gjörðu svo vel.
SÓLARENGI
Mikið eru þessar fallegar.
Fáðu þér endilega. Þú mátt taka þetta.
Takk, Earl.
Ekkert að þakka. Já, fröken.
Þetta er handa þér. Ekkert að þakka.
- Earl. - Já, já.
Það mætti halda að ég væri að gefa víagra. Hvað er að gerast?
- Takk, Earl. - Eina handa mér.
Ég tek svona líka.
Þið eruð að gera góða hluti hérna í dag.
Ertu að leika Jimmy Stewart?
Þá er það stundin sem allir hafa beðið eftir.
Gullverðlaunahafinn okkar árið 2005
er Earl Stone með Illinois-dagliljurnar frá Sólarenginu sínu.
Earl!
GULLVERÐLAUN 2005 EARL STONE
- Til hamingju aftur, Earl. - Þakka þér fyrir.
Bannað að baula á mig. Þakka ykkur kærlega fyrir.
Frekar en að halda langa og leiðinlega ræðu
langar mig að segja brandara.
Hvers vegna gekk garðyrkjubóndinn fram hjá hótelmótökunni?
Hvers vegna?
Hann vildi komast á barinn og ég er einmitt á leið þangað.
Takk fyrir.
Hvar er hann? Kemur hann ekki?
Ekki vera of vongóð.
Afi Earl kemur hingað. Hann lofaði því.
Aumingja stelpurnar mínar.
Það bólar ekkert á honum.
Hann kemur. Þetta er brúðkaupsdagurinn minn.
Ég elska þig svo mikið, Iris.
En þú verður að horfast í augu við staðreyndirnar.
Faðir þinn hefur alltaf tekið starfið fram yfir fjölskylduna.
Hann missti af skírninni þinni, fermingunni og útskriftinni.
Óteljandi afmælisdögum og flestum brúðkaupsafmælum okkar.
Mér er flökurt.
Hver leiðir mömmu upp að altarinu?
Sko...
- Elsku Ginny mín. - Iris.
Gætum við fengið annan umgang hérna?
- Annan Crown Royal? - Já, handa öllum á barnum.
Líka þessum í brúðkaupsveislunni?
Þeim líka.
Umgangur handa öllum í boði Earls.
Skál fyrir því.
12 ÁRUM SÍÐAR 2017
Jæja.
SÓLARENGI EIGNAYFIRTAKA
Gjörið svo vel, amigos.
Verst að ég átti ekki meira.
Helvítis Netið eyðileggur allt.
Hvað ætlarðu að gera?
Ég veit það ekki. Ég hef aldrei verið mikið fyrir varaáætlanir.
- Gracias, amigo. - Mín var ánægjan.
Takk fyrir.
Ég finn eitthvað.
Afi Earl. Þú ert kominn.
Komdu sæl, Ginny. Mikið líturðu vel út.
Ég vissi að þú kæmist í brönsinn fyrir brúðkaupið. Ég er svo spennt.
Er allt í lagi?
Já, engar áhyggjur. Bara örlítið bakslag.
- Ég spjara mig. - Jæja, komdu inn.
Þú ert alltaf velkominn, sama hvað þær segja.
Ég kem á eftir þér.
Ég þarf að sækja svolítið. Svo kynni ég þig fyrir öllum.
Guð minn góður.
Þú geymdir póstkortin frá mér.
Síðan þú sendir það fyrsta þegar ég var níu ára.
Var það ekki Maíshöllin?
Ég vil kynna þig fyrir Mike.
Hann er unnusti minn. Ekki gleyma því.
Unnusti? Allt í lagi, unnusti.
- Vantar þig aðstoð? - Nei, takk.
- Mamma. - Jesús minn.
Ég get ekki komið ef hann er hérna.
- Ég bíð í bílnum, mamma. - Nei, elskan.
Elskan mín.
Nú, auðvitað.
Þú komst ekki hingað fyrir brúðkaupið.
Þú komst því að þú áttir engan annan samastað.
Enn eina ferðina.
Þú lofaðir Ginny að taka þátt í brúðkaupsútgjöldunum.
Allt í lagi. Gestirnir sjá um eigið áfengi.
Nei, þetta er ekki í lagi og hefur aldrei verið.
- Hættu þessu. - Hann er í djúpum skít.
Hættu þessu bara.
Þú ert alltaf með sama kjaftæðið.
Hvernig vogarðu þér að skapa leiðindi fyrir framan hana?
Þú varst aldrei til staðar fyrir dóttur þína
en ætlarðu nú að bregðast dótturdótturinni?
- Kemur ekki á óvart. Veistu af hverju? - Af hverju?
Þú varst aldrei sannur faðir eða eiginmaður.
Ég var á ferðinni 60 tíma á viku til að sjá ykkur farborða.
Um hvað ertu að tala?
Á ferðinni að sjá fyrir okkur? Veistu hvað þú gerir?
Þú leikur þér við vini þína.
Þið hangið saman og skiptist á verðlaunagripum
- fyrir að horfa á spírur. - Verðlaunagripum?
- Herra Daglilja. - Andskotans...
Ginny, komdu hingað.
Guð minn góður, fyrirgefðu.
- Allt í lagi, amma. - Fyrirgefðu, elskan.
Þau breyttu kjólnum. Sjáumst í næstu viku, ljúfan mín.
Takk, amma.
Mér þykir þetta leitt, elskan.
Ég skal fara héðan.
Ég ætla aðeins að skjótast.
Tík. Tík.
Heyrðu, maður.
Brúðkaupin gera alla brjálaða.
Alltaf einhver dramatík.
Það er hverju orði sannara.
Þú hefur farið um víðan völl.
Já.
Ég hef heimsótt 41 ríki af 50.
Aldrei fengið sekt eða neitt. Ég keyri bara. Ekkert vesen.
Þessi gamli jálkur hefur staðið sig vel.
Aldrei fengið sekt?
Ég hef aldrei á ævinni fengið umferðarsekt.
Afi var líka mikill ökuþór og hafði unun af akstrinum.
Gott hjá afa gamla.
Ég heiti Richard. Rico.
Ég er vinur einnar af brúðarmeyjum Ginnyar.
Sæll, Rico. Ég heiti Earl.
Ef þú ert í slæmum málum
þekki ég fólk sem borgar þér fyrir að keyra bara á milli borga.
Borga mér bara fyrir að keyra? Hvað græðir þú á því, lagsi?
Ég á vin.í sem eru að leita að varkárum bílstjórum.
Já.
Þú gætir hjálpað dótturdóttur þinni.
Allt í lagi.
Bara keyra.
Jæja. Allt í lagi.
Það stendur " dekkjaverkstæði" en hvert þeirra?
EL PASO Í TEXAS
Ég heiti Earl.
Komdu sæll, Earl.
Hvar eigum við að skera út hólf?
Undir sætinu?
Í hjólskálinni?
Skera hvaða hólf?
Skera í bílinn þinn.
Um hvað eruð þið að tala?
Enginn sker neitt í bílinn, er það skilið?
Setjið þetta beint á pallinn hjá golfkylfunum. Það er öruggt.
Ekkert mál.
Ertu snarklikkaður?
Já.
- Taktu þennan. - Hvað er þetta?
Þú svarar í símann dag eða nótt...
en þú hringir aldrei í neinn.
Þegar þú kemur á afhendingarstaðinn sendir einhver skilaboð.
Skilaboð?
Kanntu að senda skilaboð?
Sko...
Passaðu símann vel.
Ef hann hringir þá svararðu. Hérna.
Þegar þú kemur að hótelinu leggurðu bílnum í stæði.
Settu lyklana í hanskahólfið.
Komdu svo aftur eftir klukkutíma.
Peningarnir þínir verða komnir í hanskahólfið ásamt lyklunum.
Skilurðu það?
Ég skil. En hvað ef einhver stelur peningunum eða bílnum?
Enginn kemur nálægt þessu. Við erum með augu alls staðar.
Gerðu sjálfum þér greiða og ekki líta í töskuna.
Kannski þykistu geta bent á okkur eða sagt frá dekkjaverkstæðinu
en ekki gleyma...
að við vitum hver þú ert.
Ég skoða ekkert í neina tösku.
Allt í lagi, gamli.
Þakka þér fyrir.
Áfram.
Velkominn í hópinn, Bates fulltrúi.
Takk, herra.
Fáðu þér sæti.
Hvernig venst fjölskyldan flutningnum? Eru þau ánægð með borgina?
Þú vilt væntanlega ekki heyra sannleikann.
Nei. Þú kláraðir stór mál í New York og Washington-borg
og ég ætlast til þess sama hérna.
- Já, herra. - Gott.
Enginn vill þreyja veturinn í Chicago
en hér er yfirfullt af glæpum og þannig geturðu komist héðan.
Vertu duglegur, leystu málin, handtaktu menn og skapaðu þér nafn.
Þá kemstu kannski héðan.
Það eru bestu fréttir sem ég hef heyrt í vikunni.
Gott.
Farðu nú og láttu til þín taka, fulltrúi.
Já, herra.
Bates fulltrúi?
- Treviño fulltrúi? - Já, herra.
- Ánægjulegt. - Ég verð þinn aðalmaður.
- Heyrði það. Það er heiður. - Já.
- Hvernig líður þér? - Vel.
Tilbúinn að láta til þín taka?
- Segir hann það við alla? - Já.
Það er allt í lagi.
Skrifstofan þín er hérna til hægri.
Ég verð ekki mikið þar.
Vonandi ekki.
FYRSTA FERÐIN
Jesús bjargar þeim sem villast af leið.
VELKOMIN TIL ILLINOIS RÍKIS LINCOLNS
Jesús minn, þetta er eins og barinn í Star Wars.
Allir tapparnir hanga þarna.
Minnir ekki á TED-fyrirlestur.
Sonur minn hjálpar mér að setja í töskuna.
Áttu börn?
Fimm stykki.
Fimm börn. Hvernig gengur það í svona starfi?
Við látum það ganga.
Nú fara línurnar að skýrast.
- Af hverju? - Þetta er okkar maður.
Já.
Þessi.
Fjandinn.
Fjandinn sjálfur.
- Já? - Þú stóðst þig vel.
Hringdu í þetta númer ef þig vantar vinnu.
Gjörðu svo vel.
Nei, þetta var bara eitt skipti hjá mér.
Þú skalt hringja í okkur ef þér snýst hugur.
Skilurðu mig? Hérna, taktu númerið.
Hérna.
- Ef það harðnar í ári. - Já.
Ef það harðnar í ári. Allt í lagi.
Jæja, komdu þér burt héðan.
Allt í lagi.
Það er startarinn. Hann er orðinn lélegur.
- Bakkaðu bílnum. - Allt í lagi.
Allir í símanum. Þetta er orðinn algjör faraldur.
Hvað eruð þið að gera? Hverjir eruð þið?
Ég er Colin Bates fulltrúi og þetta er Treviño fulltrúi.
Við erum fíkniefnalögreglumenn.
Og þú ert Luis Rocha.
Við ætlum að bjarga lífi þínu.
Hvað áttu við?
Við gætum þess að samtökin viti ekki að þú vinnir með fíknó.
Ég vinn ekki með fíknó.
Þeir fá að halda það ef þú neitar. Velkominn í hópinn.
Ég veit ekki um hvað þú ert að tala.
Mér líst vel á Tahítíperluna.
Fallegur gljái.
Hugsaðu málið, Luis.
Við fengum heimild til að leita heima hjá þér.
Hvað segirðu?
Við sjáumst þar.
Má ég aðeins stela honum?
- Afsakaðu. - Gjörðu svo vel.
Halló, góðir gestir.
Áður en ég fer að drekka óhóflega
vil ég nota tækifærið til að þakka ykkur öllum fyrir.
Mamma.
Ég elska þig.
Ég elska þig svo mikið.
Amma Mary, þakka þér innilega fyrir alla hjálpina.
Og afi Earl...
sem útvegaði auðvitað blómin.
Og borgaði fyrir opna barinn.
Þakka ykkur fyrir.
Komdu sæl.
Sæll.
Þú ert falleg í kvöld.
Skrýtið að dótturdóttir okkar skuli gifta sig.
Eftir öll árin sem við óttuðumst að hún fyndi ekki þann rétta.
Earl, hvers vegna heldurðu
að þú getir sest hjá mér og að ég gleymi öllu því liðna
og hugsi hlýlega til gömlu daganna?
Við áttum tíu góð ár saman.
Við getum verið kurteis.
Má bjóða þér upp í Dans?
Þú varst alltaf hrifin af þessu lagi.
Það er rétt.
Nei, ég get það ekki.
Ég get það ekki.
Þú ert enn á kafi í blómunum.
Já.
Ég skildi aldrei hvernig þú gast eytt
svona miklum tíma og peningum í þau.
Ég dýrka þau. Þau eru alveg einstök.
Þau blómstra aðeins í einn dag
og síðan ekki söguna meir.
Þau verðskulda tímann og fyrirhöfnina.
Fjölskyldan þín gerði það líka.
TILKYNNING UM EIGNAYFIRTÖKU AÐGANGUR BANNAÐUR
Alls ekki slæmur, gamli.
Fjandinn.
Þessi er grjótharður.
Nýr bíll. Flottur.
Já, hann er grjótharður.
- Já. - Hann er fallegur.
Gamli skrjóðurinn gaf sig á endanum.
Heyrðu, Earl.
Ég er með gjöf handa þér.
Hvað er í þessu?
Verkefni dagsins. Farmurinn þinn.
Já, einmitt. Allt í lagi.
Allt í lagi.
Hvað segir afi gamli?
Ég segi allt hið besta.
Kominn aftur á ferðina.
- Ertu aðaldólgurinn? - Já.
Eitthvað þannig.
- Já? - Eins og síðast.
Þú svarar ef hann hringir. Dag eða nótt.
Ég er enn með símann frá því síðast.
- Leyfðu mér að sjá hann. - Já.
- Ég skil.
Þetta var fínasti sími. Hvað er í gangi hérna?
Earl, þú fleygir símanum þegar ferðinni er lokið.
Þú hefur varla lært að senda skilaboð.
Ég get sent skilaboð. Ég læri það.
Næst þegar við hittumst verð ég algjör skilaboðaskjóða.
- Allt í lagi. - Flottur, afi.
Jæja.
Heyrðu, Earl.
Já?
Sama hótel og síðast.
Sama hótel. Ég fer þangað.
Allt í lagi.
ÖNNUR FERÐIN
WHITE SANDS ÞJÓÐGARÐUR
1980 Shovelhead-vél. Ég keyrði eina svona í klessu.
Þetta er líklega rafliðinn, vinur.
Hverja kallar þú "vin"?
Eruð þið stelpur?
Stelpur? Heyrðu, gamli minn. Við erum mótorhjólalesbíur.
Þú segir ekki.
Jæja þá.
Heldurðu að þetta sé rafliðinn?
Það má kanna það.
Það er rafliðinn.
Takk, afi.
Ekkert að þakka, lesbíur.
- Klikkaði andskoti. - Klikkaða gamalmenni.
Hefurðu íhugað tilboðið, amigo?
Nei, en ég er filippseyskur, ekki mexíkóskur.
Það er gott að heyra.
Erfiðara fyrir samtökin að ná til fjölskyldunnar.
Því haldið þið að ég vinni fyrir ykkur?
Við fundum eiturlyf, 425.000 dali í reiðufé
og þrjú óskráð skotvopn hjá þér. Það er ágætis byrjun.
Að ónefndum fjársvikum, skattsvikum, peningaþvætti
og fjölmörgum fíkniefnabrotum.
Þegar þetta er tekið saman færðu tvöfaldan lífstíðardóm.
Ég er ekki skyggn
en miðað við snyrtu neglurnar, sléttu húðina
og ilmkertin held ég að þér farnist ekki vel í fangelsi.
Hann er efni í góða tík.
Þú verður strax gerður að kærustu einhvers.
Viltu það nokkuð?
Það er áður en samtökin ná til þín.
Hvað segirðu, Luis? Eigum við að vera vinir?
Hvað þarf ég að gera?
Sinntu þínu starfi, farðu að vinna,
vertu þægur dópsali og svaraðu þegar ég hringi.
- Allt í lagi. - Fínt er.
Eignayfirtakan verður afturkölluð við endurkaupin
ásamt sektum og öðrum kostnaði.
Sagðistu borga með reiðufé?
Já.
Hérna.
Allt í lagi.
EIGNAYFIRTAKA
Andskotans drasl.
SALUR UPPGJAFAHERMANNA
Hvað gerðist? Eldsvoði?
Já, í eldhúsinu en allir sluppu ómeiddir.
Það var nú gott.
Þá ætla ég að fá pönnukökur.
Já, einmitt.
Tryggingafélagið dregur lappirnar með greiðslurnar.
Þetta gæti tekið mörg ár.
Já.
Ég hef komið hingað síðan 1958.
Þetta er eins og stofnun.
Hvað eiga uppgjafahermenn að gera núna?
Ég veit það ekki.
Enginn polki á sunnudögum.
Engar steikartombólur.
Bráðum verður ekkert félag uppgjafahermanna.
Þetta gæti farið svo, nema auðvitað...
Nema einhver eigi 25.000 dali í varasjóði einhvers staðar.
- Hvað segja bændur? - Velkominn aftur, herra Earl.
Takk fyrir, takk.
Hvað segir sá gamli?
Bara þetta sama gamla. Mættur aftur á þjóðveginn.
Hvað er að frétta?
Sjá þetta. Ja, hérna.
Hvað er þetta? Þessi er stór.
Engar áhyggjur af því.
- Heyrðu, Earl? - Já.
- Hvað gerirðu ef hann hringir? - Ég svara.
Minn maður, afi gamli.
Ég skil þig.
Mundu að keyra con cuidado. Aktu varlega.
Allt í lagi.
Ég ek varlega. Að sjálfsögðu.
Hafðu augun vel opin, Earl.
- Ég geri það. - Allt í lagi.
Allt í lagi.
ÞRIÐJA FERÐIN
Fjandinn hafi það.
Þarftu aðstoð, herra?
Sæll, lögregluþjónn.
Vantar þig aðstoð?
Nei, það er óþarfi.
Hvað ertu með þarna?
Ég er að flytja pekanhnetur til frænku minnar.
- Pekanhnetur? - Já.
Hún bakar verstu pekanböku sem til er.
Ég vorkenni manninum hennar og aumingja pekanhnetunum.
Ég veit ekki hvað er að hundinum. Hann pissar á kortersfresti.
Hundar.
Fjandinn.
Þetta er allt í lagi. Vertu rólegur.
HITAKREM
Halló.
Hvað segirðu, hvutti?
Þefaðu af þessu.
Fyrirgefðu, herra. Ekki snerta hundinn.
- Fyrirgefðu, ég vissi þetta ekki. - Ekkert mál, herra.
- Ég sakna Dukies svo mikið. - Allt í lagi.
Dukie var einn þessara hunda sem allir elskuðu.
- Aktu varlega. - Geri það.
- Þú mátt fara. - Takk.
Þú nærð Jimmy Stewart ansi vel.
Andskotinn.
PÍPULAGNINGAÞJÓNUSTA LARRYS
Leyfðu mér að útskýra þetta.
Ef þú vilt njóta vitnaverndar þarftu að sanna þig sem vitni.
Við vinnum, þú vinnur.
Nú förum við í skoðunarferð.
Sjáum hvað þú hefur að bjóða.
- Skilurðu? - Já.
Gott, ég keypti latte handa þér.
Hérna byrjar þetta.
Ekki bara hérna heldur á tugum hótela víða um borgina.
Burðardýrin koma með vöruna úr ýmsum áttum,
yfirgefa bílinn, einhver fer á bílnum,
efnið er fjarlægt og bílnum er skilað ásamt greiðslu burðardýrsins.
Einhver fyrir utan 121. Hvað er í gangi þar?
121 er okkar herbergi.
Honum er ætlað að tryggja
að þeir fylgist með bílunum sem koma og fara.
Hvað meira?
Andskotinn sjálfur.
Fjandinn.
Vertu alveg rólegur. Vertu sallarólegur.
ENDUROPNUNARHÁTÍÐ
Það var lagið.
Klappið nú duglega og hafið hátt
fyrir Mollie-B og polkabandinu.
Og kærar þakkir til Earls Stone.
Við uppgjafahermennirnir stöndum í þakkarskuld við hann.
Klappið Earl lof í lófa. Hvað segið þið?
Earl! Earl!
Hvað segirðu um að punga út öðru seðlabúnti
til að laga skautasvellið í frístundamiðstöðinni?
Skautasvell?
FIMMTA FERÐIN
Jæja.
HERMAÐUR ÚR KÓREUSTRÍÐINU
Sleppa!
Fer þér ekki fram?
Þannig lagað.
Ég sagðist kenna þér hvenær sem þú vildir.
Kæri Julio minn.
Hvað er títt, Laton? Hringdirðu?
Ég veit.
Sá gamli ætlar að flytja heila sendingu fyrir okkur.
110 kg.
Það eru 2, 7 milljónir dala.
Hann er ekki á sakaskrá og hefur aldrei fengið sekt.
Ég vil að þú fylgir honum og hafir auga með honum
því hann gæti orðið aðalburðardýrið okkar.
Á ég að vera barnapían hans?
Viltu ekki vera minn aðalmaður?
Ég get talað við Gustavo. Hann vill meiri ábyrgð.
Nei, ég skal sjá um þetta.
Jæja þá...
Burt með þennan ólundarsvip.
Góða skemmtun með Tata.
Þetta verður ekki alslæmt. Taktu Sal með þér. Sleppa!
Hver ert þú?
Stjórinn sendi mig. Ég er umsjónarmaðurinn.
Við fylgjum þér alla ferðina.
Hvar eru strákarnir sem...?
Skiptir ekki máli. Hlustaðu vandlega á mig.
Þér var treyst fyrir afar dýrmætum farmi
en ég treysti þér ekki.
Gerðu eins og þér er sagt.
Þú ekur mína leið, velur enga ósamþykkta vegi og stoppar ekki.
Mín dagskrá og mín tímaáætlun. Er það á hreinu?
Ertu örugglega Mexíkói?
Þú lætur eins og þú sért einhvers konar Führer.
- Sýndu pappírana við landamærin. - Já.
- Manndjöfull. - Ég skal sýna þér pappíra.
Þetta eru mínir pappírar.
Ekki vanmeta hversu alvarlega ég tek starfið, herra Stone.
Ég hef barist í stríði.
Þú ógnar mér ekki, mocoso.
Drengur.
Hvað segirðu, Tata?
Allt gott.
Aðeins of lengi á ferðinni.
Ekkert stórmál.
Hvernig líður frænda þínum?
- Miklu betur. - Gott.
Takk fyrir að spyrja.
- Allt í lagi. - Hvað segir afi gamli?
Allt gott, allt í lagi.
Ég náði því hvernig ég skrifa litlu stafina
en þegar kemur að tölustöfum...
Ég skal hjálpa þér. Ekkert mál.
- Þú smellir á táknið, sérðu? - Já.
Þá ferðu til baka. Fylgstu með.
- Emilio. - Julio.
Er pakkinn hans klár?
- Hvað eruð þið að slóra? - Hann var að koma.
Mér er sama. Hlaðið bílinn strax.
Hvað segir þú? Hvernig líður frúnni?
- Haltu þér saman. - Drífið ykkur.
- Já, mein Kommandant. - Þegiðu nú.
Burðardýr tala ekki.
Einhver ætti að róa hann.
Taktu nú eftir, gamli minn.
- Þú smellir á táknið. - Já.
- Þá koma tölustafir. Sérðu? - Já.
Þá skrifarðu bara 771.
Gleðitröð. Auðvelt.
Það er áfangastaðurinn.
Ég náði þessu.
- Tákn og tölustafir. - Hann náði því.
Áfram, við erum seinir.
Drífum okkur af stað.
Allt í lagi.
Við höfum ekki allan daginn.
Allt í lagi.
Skjóttu þennan andskota.
Ég geri það.
ÁTTUNDA FERÐIN
Þakka þér fyrir.
Hvernig hafið þið það?
Ekki nógu gott. Það sprakk hjá okkur.
- Sprungið dekk? - Já.
Maðurinn minn er ekki sá handlagnasti.
Kenndi pabbi þinn þér aldrei að skipta um dekk?
Nei, ég reyni að gúgla þetta en það er ekkert samband.
Já, þetta er gallinn við ykkar kynslóð.
Þið getið ekki opnað ávaxtakassa án þess að hringja í Netið.
Vantar ykkur aðstoð? Ég skal hjálpa ykkur.
Allt í lagi.
- Sæktu dekkið, við reddum þessu. - Já, komdu.
Já.
- Allt í lagi. - Dekkið er þarna.
Haltu áfram.
- Allt í lagi. - Allt í lagi.
- Hér er þetta. - Allt í lagi.
Þarna er það.
Það er gott að geta hjálpað ykkur negrunum.
Við notum ekki orðið " negri" lengur.
Við segjumst frekar vera svört.
- Svört eða bara fólk. - Bara fólk.
- Ég er svartur og þú hvítur - Í alvöru?
Já, í alvöru.
Jæja, ég skal hjálpa þér.
- Ég sæki tjakkinn. - Já.
- Þú tekur dekkið. - Allt í lagi.
ARMADILLO-VEGAHÓTEL LAUS HERBERGI
Þú ert svo indæll.
Halló.
Nú er komið að mér.
Guð minn góður, sjá þetta.
Jesús minn.
Sá gamli fylgist ekkert með.
Á ég að stöðva þetta?
Ekki tala svona kjánalega.
Sestu niður.
- Viltu... - Já.
Þetta er gott.
VELKOMIN TIL ILLINOIS RÍKIS LINCOLNS
Er hann á undan okkur?
Já, ég sé hann. Þrír bílar á milli.
Hvað er hann að gera?
Tata, hvert ertu að fara? Hótelið er þarna.
Farðu frá.
Færðu þig, maður.
Heyrðu, færðu þig.
Færðu þig.
Hvar er hann eiginlega?
- Hvert fór hann? - Hérna.
Hver í andskotanum ert þú?
Ég heiti Earl.
- Earl? - Já, Earl.
Hvaða Earl? Ég þekki engan Earl.
Earl bílstjóri.
Drullaðu þér inn, maður.
Hvað ertu að gera hérna?
Ég kom bara með sendinguna, það er allt og sumt.
Þú átt ekki að vera hérna.
Sérðu, heimilisfangið er hérna.
Gleðitröð 771.
Þá það, en ekki gera þetta aftur.
Hver í andskotanum ert þú?
Umsjónarmaðurinn hans.
Sjáðu þá um hann. Hann á ekki að vera hérna.
Ég skal sjá um þetta.
Nei, komdu þessum helvítis gamlingja héðan út.
Þú kemur með hann hingað og talar við mig eins og hund.
Komdu gamlingjanum út eða ég verð drepinn.
Slappaðu af. Ekki tala svona við mig.
Ég slappa ekki af.
Veistu við hvern þú ert að tala?
Mér er skítsama.
Er þér skítsama?
Ég er Julio Gutierrez.
Grjóthaltu kjafti. Skilurðu það?
Þegiðu.
Hver sendi þig hingað?
Hver gaf þér heimilisfangið?
Ég veit það ekki. Einhver stór rumur.
Líklega mexíkóskur, allur húðflúraður.
Ansi skuggalegur í augum þessa hvítingja.
Það gætu verið allir sem ég þekki. Hvað heitir hann?
Ég veit ekki hvað hann heitir. Er ég Alexander Graham Bell?
Ég kann ekkert að senda skilaboð eða neitt.
- Ég veit ekki hver er hvað. - Allt í lagi.
Þeir eru allir eins.
Takið allt úr bílnum.
Flýtið ykkur.
Þú ert algjör kvöl og pína.
Farðu þá til læknis og ekki angra mig.
Bíddu, hvert ertu að fara?
Pekanhneturnar mínar eru þarna.
Skítt með hneturnar. Leyfðu þeim að græja þetta.
Hvað er títt?
Ég drep þennan helvítis gamlingja.
Hann á enga fjölskyldu. Hver saknar hans?
Látum helvítið hverfa.
Hann fylgir ekki einföldum leiðbeiningum.
Finnum einhvern annan.
Rólegur. Hvað gerði hann?
Hvað gerði hann?
Hann stoppar hvar sem er.
Hann fylgir ekki fyrirmælum og hlustar ekkert á mig.
Í gær stoppaði hann til að heimsækja vin. Ég drep hann.
- Ég get ekki liðið... - Bíddu hægur.
Hlustaðu vel á mig.
Hann fer eigin leiðir og honum gengur vel.
Ef hann breytir út af vananum hentar það okkur
því hann er ófyrirsjáanlegur. Skilurðu það?
Við látum ekki svona eftir öðrum bílstjórum.
Þú verður að láta eftir mér.
Skilurðu það?
Já, ég skil.
Fylgdu honum eftir.
Láttu honum líða vel.
En fyrir utan þetta...
hvað segir þú?
Allt fínt.
Flott. Sinntu þínu starfi.
Hvað ertu með?
Ég tek alla áhættuna.
Þeir drepa mig ef þeir frétta að ég tali við ykkur.
Ekki vinna með dópsölum.
Hér er latte handa þér. Líður þér betur?
Hvað ertu með?
Ég ætti ekki að gera þetta.
Hvað ertu með?
Hvað er þetta?
Þetta er farmskrá.
Er þetta dulmál?
Tákn fyrir burðardýr
ásamt táknum fyrir leiðir, dagsetningar og farm.
Það er nýtt burðardýr, Tata.
Nýr maður sem flutti 121 kg í apríl...
172 kg í maí...
og loks 232 kg.
Getur þetta staðist?
Er hann kallaður Tata?
- Er það rétt? - Já, þetta er Tata.
Glæsilegt. Vel gert.
Ég þarf bara að skrásetja þetta.
Ég verð að skila þessu áður en þeir sakna þess.
Má ég taka þetta?
Ég verð enga stund. Alveg rólegur.
Þú ert tregur í taumi miðað við uppljóstrara
en á endanum kjaftarðu öllu.
Ég þarf bara...
Hugsaðu hverja fleiri þú getur svikið á meðan þú bíður.
Nei, ég er bara...
Hugsaðu málið.
En ég sanna gildi mitt. Þetta er...
- Þú stóðst þig vel. - Ég gef ykkur nóg.
- Vel gert, takk. - Drullaðu þér út.
Jesús minn.
NÍUNDA FERÐIN
Hann gat ekki beðið.
Hann kann ekki að keyra. Sjáðu hann.
Slakaðu á.
Við verðum að treysta honum.
Hvað annað getum við gert?
Hvað ætlarðu að gera?
Hvað getum við gert?
Kennum honum að keyra.
Hvernig kennirðu níræðum manni að keyra?
Ég treysti honum ekki.
Slakaðu á. Laton veit hvað hann gerir.
Hann réð hann af ástæðu.
RIFJAKOFI SHANES
Takk fyrir.
Gjörið svo vel.
Allir stara á okkur.
Því að þið eruð tveir spanjólar á stað fullum af bleiknefjum.
Því erum við hérna?
Því að hérna fást bestu grísalokur í Miðvestrinu.
Ekki slæmt?
Þið ættuð að eiga fleiri svona stundir
og njóta lífsins eins og ég.
Það má vera.
En kannski hefur þú notið augnabliksins um of.
Skemmt þér of mikið.
Þess vegna vinnurðu fyrir okkur núna.
Bestu grísalokur í öllum heiminum.
Ekki stoppa meira, Tata.
Haltu þig við planið.
Ég er að missa þolinmæðina.
Hvað eruð þið að gera hérna?
Ég spyr þig ekki aftur.
Hvað eruð þið að gera í bænum mínum?
Lögregluþjónn.
Ég ábyrgist þessa stráka. Þeir vinna fyrir mig.
Þekkirðu þennan?
Já, ég fann þá hjá byggingavöruversluninni.
Þeir hafa hjálpað mér að flytja.
Þeir standa sig vel.
Þeir eru miklu ódýrari en flutningafyrirtækið.
Mjög duglegir.
Gætirðu aðeins komið hingað?
Ég vil sýna þér svolítið afar mikilvægt í bílnum mínum.
Þetta er mjög mikilvægt.
Þú verður ánægður með þetta.
Ég fór á góðgerðasamkomu og keypti karamellupopp.
Það er virkilega gott.
Ég má ekki þiggja þetta.
Þú myndir gera mér mikinn greiða.
Ég er með sykursýki og má ekki borða þetta.
Þeir verða þakklátir á stöðinni
og stelpurnar uppi verða ánægðar líka.
Takk fyrir hjálpina, herra.
Allt í lagi, herra?
Ég er mikill stuðningsmaður lögreglunnar.
Mikill stuðningsmaður.
Við kunnum að meta starf ykkar.
- Já. Já. - Tölfræðin lítur illa út.
Ég veit það, en tölfræðin endurspeglar ekki rétta stöðu.
Við lögum hana í lok dags.
- Lagaðu þetta og sendu mér. - Já, herra.
Í dag.
Já, herra.
Hvað?
Helsta burðardýrið er að koma sendingu til skila.
Við vitum leiðina. Svartur pallbíll.
Það er nál í heystakki en þó byrjun.
Hvernig vitum við þetta?
Símahleranir.
Þeir töldu burðardýrið hafa lent í slysi
en það var pallbíll á þjóðvegi 55.
Hvenær er von á honum?
Klukkan 21. Við höfum fimm tíma.
Látum lögregluna á staðnum stöðva pallbíla
með handahófsleit og náum honum án vitneskju samtakanna.
Er þetta sá sem flytur rúm 100 kg til Chicago á mánuði?
100 kg er ofurkappsemi
þar sem við náum bara um 5 kg á mánuði.
Er þetta já eða nei?
Já.
Ég vil handtökur, Bates fulltrúi.
Já, ég heiti Pancho Villa.
Fékk kynsjúkdóma nýja. Sök átti hún María.
Þá gjöf fékk alveg fría.
Nú er svo sárt að míga.
Þeir stoppuðu annan svartan pallbíl.
Nóg af löggum hérna.
Spenntu beltið.
Ég segi það satt...
Sjáðu, sjáðu.
Svartur.
Fjandinn hafi það.
Til hamingju, vinur.
Með hvað?
Þú slóst metið.
- Í alvöru? - Já.
282 kg í einni sendingu.
Guð minn góður.
Allt í lagi.
Yfirmaðurinn er mjög ánægður.
- Gott. - Hann vill hitta þig.
- Vill hann það? - Já.
Glæsilegt.
Sælar, dömur. Ja, hérna.
Laton.
Velkominn til Mexíkós.
Sæll, herra Laton. Hvernig hefurðu það?
Hvern þarf maður að drepa til að fá svona hús?
Mjög marga.
Þetta er stórglæsilegt.
Þakka þér fyrir.
Je minn eini.
Hvað viltu? Hvað má bjóða þér?
Einn tvöfaldan.
Var flugið ekki ágætt?
Það var mjög gott. Bara örlítil ókyrrð.
Takk. Það var ekki slæmt.
- Ég skal sýna þér lóðina. - Fínt.
Ekki meiða þig.
Earl, ég vil kynna þig fyrir stúlku.
Allt í lagi.
- Halló. - Komdu sæl.
Takk fyrir. Þakka þér líka.
Hugsaðu mjög vel um Earl í kvöld.
Breiddu yfir hann og láttu honum líða vel.
Auðvitað.
Ekki meiða þig, Tata.
Ég geri það ekki.
Þetta er...
Leggstu.
Glæsilegt.
Já.
Hvernig líst þér á?
Þetta er frábært. Guð minn góður.
Elskan mín.
Hvað höfum við hérna?
Er gaman hjá ykkur?
Við erum aðeins að slaka á. Ekkert stórmál.
Höfum frekar gaman.
Ég held að hjartalyf myndi koma sér vel.
Þú spjarar þig. Ég skal slökkva ljósin.
- Eitt ljós er nóg. - Komdu þér vel fyrir.
Ég verð að hringja í Clark hjartalækni.
Þarna kemur mesta partíljónið.
- Já. - Skemmtirðu þér vel?
- Ég geri það. - Þú gerir það.
- Ég sá til þín. - Ég skemmti mér vel.
Ég var að leita að þér.
- Að mér? - Ég leitaði að þér.
Nú?
Mér datt í hug að ráðleggja þér.
Ætlar þú að ráðleggja mér?
Já. Já.
Nei, takk.
Þú ættir að hætta.
Hætta hverju?
Hætta þessu.
Hættu hérna. Þessu fólki er skítsama um þig.
Þú gætir hætt og fundið eitthvað sem þú hefur gaman af.
Og sóst eftir því.
Um hvað ertu að tala?
Veistu hvað? Þetta er fjölskyldan mín. Þetta er heimilið mitt.
Já.
Allt í lagi? Laton...
Hann bjargaði mér frá götunni þegar ég var núll og nix.
Hann gaf mér allt. Hérna er ég einhver.
Já.
Um hvað ertu að tala?
Þetta var bara hugdetta.
Bíddu, Earl. Hvert ertu að fara?
Ég ætla upp í herbergið mitt.
Þar er ég einhver.
Enginn vill vara samtökin við
en við verðum að sýna árangur í rannsókninni.
Þú ert að tala um auglýsingabrellu.
Í Arlington bíður heill hópur stjórnenda eins og hérna,
nema þeir skilja ekki hvað við erum að gera
og hugsa hvort aðrir myndu gera betur.
Við viljum handtökur, Bates fulltrúi.
Við vitum um geymslustað
sem gæti fengið sendingu á næstu dögum.
Þetta líkar mér.
- Hugsanlegar handtökur. - Gott.
Það verður að virðast verk staðarlögreglunnar.
Í augum samtakanna.
En í skýrslunni kemur fram að þetta sé okkar verk.
Gerið þetta. Ég vil sjá handtökur.
Þið heyrðuð í manninum.
Þetta er snúið.
Láttu til þín taka.
Einhverjar lokaskipanir?
Já, ekki skjóta mig nema af illri nauðsyn.
Þú ræður för. Við erum bara túristar.
Þið heyrðuð í manninum. Eins og vanalega. Vopnin klár.
Lögreglan!
Leggist niður!
- Niður með ykkur! - Leggist niður!
Áfram! Liggðu kyrr!
Niður með ykkur! Leggist niður!
Ekki reyna þetta.
Vertu kyrr.
Fimm svona.
Við náðum því sem þeir vildu.
Já, tveim ólöglegum innflytjendum og nokkrum kókpokum fyrir blaðamenn.
Nú get ég sest í helgan stein.
GLAM-SNYRTIFRÆÐI ÚTSKRIFT
Glam-snyrtifræði býður velkomna vini og ættingja útskriftarnema.
Kærar þakkir fyrir að koma í dag
til að heiðra þessa ungu menn og konur
sem láta drauma sína rætast.
Við erum svo stolt af útskriftarnemunum.
Þú ert sólginn í refsingu.
Nei.
Þér að segja var mér boðið hingað.
Nú er komið að næsta kafla í lífi þeirra.
Nú eruð þið orðin rakarar og hársnyrtar...
Hvað ertu með?
Þetta er bara gullarmband.
Er það ekki flott?
Við skulum staldra við og njóta dagsins.
Hugsum um vegferðina, áskoranirnar og hindranirnar...
Hvað ertu að gera hérna?
Reyna að bæta fyrir glataðan tíma.
Og mér þykir menntun afar mikilvæg.
Guði sé lof að hún náði loksins að spara nóg til að ljúka náminu.
Já. Guði sé lof.
Varst það þú? Ótrúlegt.
Hvað er að? Er allt í lagi?
Þetta er ekki neitt. Það kemur og fer.
- Ekkert alvarlegt. - Allt í lagi.
Engar áhyggjur. Ég hef það fínt.
- Jæja. - Ég hef það fínt.
Sleppa!
Gustavo.
Laton er farinn.
Hann var of linur.
Fíknó herjar á okkur
og ég vil ekki rotna í fangelsi vegna galla hans.
Ég losaði okkur við hann.
Nú ræð ég hérna.
Engan seinagang.
Engar hjáleiðir.
Nú verður allt samkvæmt áætlun.
Engin frávik og engar afsakanir.
Allir fylgja áætlun eða við látum þá hverfa.
Sama hver það er.
Já, þetta gildir líka fyrir þann gamla hvíta.
Ertu ósáttur við þetta?
Nei.
Kynnum hann fyrir nýja genginu.
Sýnum honum að okkur er alvara.
Hér er borgarinn þinn.
- Þakka þér fyrir. - Takk.
Ný áætlun, gamli.
Þú eltir okkur.
Hvert erum við að fara?
Út úr bílnum.
Það er svo hljóðlátt hérna.
Enginn í kílómetrafjarlægð.
Hlustaðu vandlega, gamli minn.
Það eru nýjar reglur.
Þú mætir á réttum tíma og ferð á réttum tíma.
Engin óvænt stopp og ekkert kjaftæði, maður.
Ölllum skipunum ber að hlýða út í hörgul.
Við erum með gjöf handa þér.
Sal.
Opnaðu þetta, gamli.
Þetta er sími handa þér. Þú átt að halda þessum.
Hafðu hann alltaf á þér.
Þetta er maður sem hlýddi ekki skipunum.
Þú þekkir réttu leiðirnar.
Við pössum þig ekki eins og barn
en við erum með augu alls staðar.
Þetta verður aðeins ein viðvörun.
Engar fleiri seinkanir, Earl.
Nýi stjórinn segir að ef þú verður aftur seinn ertu búinn að vera.
Við eigum þig.
Ekki vera heimskur...
eða þú hverfur.
Svaraðu í símann.
Gerðu það sem þér er sagt.
Ekki vera til vandræða. Annars gerist þetta.
Þú endar í helvítis skottinu.
- Julio, mijo... - Ekkert "Julio" hérna.
Við erum ekki vinir.
Ég er enginn mijo.
- Ertu kominn aftur, Earl? - Já.
Hvað segir sá gamli?
Þetta er ég.
Mér skilst að þið eigið mig.
Nei, það er ekki svo slæmt.
Tilbúinn í næstu ferð?
Allt í lagi.
Nú skulum við græða peninga.
Allt í lagi.
Þetta er rétti andinn. Sá Earl sem ég þekki.
Já!
- Hvað sagði hann? - Ekki neitt.
En eftir hleranirnar vitum við nákvæmlega hvert burðardýrið fer.
Nú sleppum við staðar- og þjóðvegalögreglunni.
Við Treviño verðum á þjónustubifreið
og Brown stoppar grunaða á ómerktum bíl.
- Og svo verður þyrla. - Og hvað?
Það er allt og sumt. Þannig klárum við þetta.
Eftirlitið, símahleranirnar
og öll aukavinnan skilar loksins sínu.
Hellingur af handtökum.
- Gangið í þetta. - Allt í lagi.
Hvað höfum við hérna?
Þeir eru grunsamlegir.
Nei, þeir eru varla með meira en þrjú grömm af kóki samanlagt.
Brown, sérðu þennan?
Já, stöðvum hann.
Ég fer hægt út úr bílnum.
- Hvað segirðu? - Engin hætta, herra.
- Ekki skjóta mig. - Allt í lagi.
- Engar áhyggjur. - Ég hlýði.
Rólegur. Hendur á vélarhlíf.
- Hendurnar eru á bílnum. - Frábært.
Ertu nokkuð vopnaður?
- Nei, engin vopn. - Allt í lagi.
Ég er mjög stressaður.
Ertu með fíkniefni í bílnum?
Ekkert dóp, ég er ekki í vímu og hef aldrei flutt dóp.
Allt í lagi.
Samkvæmt tölfræðinni
eru þetta hættulegustu fimm mínútur ævi minnar.
Að vera stöðvaður af lögreglunni.
Slakaðu á og andaðu rólega.
Á ég að anda rólega og slaka á?
Líkurnar á að ég deyi við hefðbundna lögregluleit
eru meiri en... Ég veit það ekki.
Þetta eru hættulegustu fimm mínútur ævi minnar,
að vera stöðvaður af lögreglu.
Ég tala ekki spænsku.
Ég er ekki ógnandi.
Ert þetta þú?
- Ekkert í bílnum. - Allt í lagi.
Afsakaðu ónæðið og njóttu dagsins, herra.
Takk fyrir ykkar þjónustu.
Takk, herrar mínir.
Njótið dagsins.
TÓLFTA FERÐIN
Sjáið þið eitthvað?
Ég sé enga fleiri, maður.
Hann er ekki hérna.
Sæll, Luis.
Náðuð þið honum ekki?
Nei, því spyrðu?
Hann verður á Honest Abe-vegahótelinu við þjóðveg 55.
Það er ansi nákvæmt.
Tata þurfti að fá leyfi
frá umsjónarmanninum til að stoppa í nótt.
Hef ég nú sannað mig?
Kemur í ljós.
Hann segir að hann verði á Honest Abe-vegahótelinu.
Könnum málið.
Þetta gengur betur ef þú sleppir símaskrattanum.
Spurði ég þig ráða, afi?
Þú átt að vera farinn í háttinn.
Gleymum 109. Það er bara ungt par
- með krakka og ungabarn. - Allt í lagi.
Nei.
Mögulegur grunaður í 203. Stakur karl á fertugsaldri.
Bíddu, hvað er þetta? Hvað er þetta?
Er þetta okkar maður?
Hugsanlega.
Hvað viltu gera?
Eigum við að láta staðarlögregluna bregðast við hávaðakvörtun?
Nei, látum kauða bara rekast á rangan mann.
- Er allt í lagi? - Já.
Ég reyni bara að forðast stóra fíflið sem gengur um
og lemur farsímanum í klakavélina þarna.
Hvað er að mönnum eins og ykkur og þessari kynslóð?
Mönnum eins og okkur?
Jesús, lifið þið ekki fyrir neitt utan símans?
Hvað ertu að gera?
Ég hélt að þetta væri herbergið mitt.
Það er það ekki. Drullastu til að vakna, fíflið þitt.
Éttu skít, maður.
Hvað sagðirðu við mig?
Ég sagði þér að éta skít.
Vissirðu ekki að það væri glæpur að ráðast á fíkniefnalöggu?
- Hvað? - Fíkniefnalöggu.
Andskotinn.
Þetta er minna en únsa.
Kannski 15 grömm.
Leitum í pallbílnum hans.
Andskotinn. Þetta er ekki hann.
Er annað hótel með sama nafni eða er þetta dulmál?
Hvað viltu gera við þennan?
Tökum hann fyrir hálfu únsuna og höldum áfram.
Byrjum klukkan sex. Reynið að sofna.
Komdu.
- Fröken? - Sæll.
Ég ætla að fá kaffibolla og gætirðu fyllt á brúsann?
- Ekkert mál. - Takk.
Gæti ég fengið reikninginn?
Alveg sjálfsagt.
Góðan daginn.
Fjandinn, það er fimmti.
Fjandinn.
Ég þekki vel þessa "fjanda".
Misstirðu af afmæli eða hvað?
Brúðkaupsafmæli.
Jesús, ég er algjört fífl.
Já.
Já, ég er það.
Auðvitað.
Hún segir ekki: "Til hamingju með brúðkaupsafmælið."
Hún bíður eftir því að ég átti mig á þessu.
Þetta var svakalegt í gærkvöldi
á vegahótelinu.
Hvernig þú tókst gaurinn.
Það var rosalegt að sjá.
Afsakaðu ónæðið.
Nei, það var ekkert ónæði.
Þetta var óheppilegt.
- Þú verður að hugsa um fjölskylduna. - Já.
Brúðkaupsafmælin skipta máli.
Þú verður að hugsa um þetta
því að konur elska þetta rugl.
En ég er konungur gleymdra brúðkaupsafmæla.
- Er það? - Já, það er vandamálið.
Þetta var í fyrsta sinn sem ég gleymdi því.
Gangi þér vel.
Ekki feta í mín fótspor og gera eins og ég.
Ég tók starfið alltaf fram yfir fjölskylduna.
Fjölskyldan skiptir mestu máli.
Vinnan er ágæt ef hún er í öðru sæti.
Fjölskyldan á alltaf að hafa forgang.
Ég lærði það með illu.
Dóttir mín talar ekki við mig.
Hún hefur ekki talað við mig í 12 og hálft ár.
Jesús minn.
12 og hálft ár.
Eins og ég hafi aldrei...
Eins og þau hafi aldrei verið þarna yfirhöfuð.
En hvað um það...
- Best að borga. - Takk.
Þú mátt eiga afganginn.
- Takk. - Ekkert að þakka.
Einmitt það sem þú þurftir.
Einhver bjáni sem segir þér hvernig þú átt að haga einkalífinu.
Nei, ekkert mál.
Ég vil bara óska þér góðs gengis.
Ekki veitir af.
Takk fyrir góð ráð.
Gott að tala við menn eins og þig annað slagið.
- Menn eins og mig? - Þú veist.
- Hvernig menn? - Þið getið...
Þú hefur lifað svo lengi að hömlurnar eru farnar.
Ég vissi ekki að ég hefði nokkurn tíma haft hömlur.
- Hafðu það gott. - Sömuleiðis.
Fyrirgefðu, herra.
Þú gleymdir þessum.
Þakka þér kærlega.
- Njóttu dagsins. - Sömuleiðis.
Halló, Ginny.
Afi Earl...
það er amma Mary.
Hún er veik. Alvarlega veik. Við erum á sjúkrahúsinu
en hún verður send heim.
Það er gott að þau skuli senda hana heim.
Nei, það er slæmt.
Hún fór í rannsóknir og myndatökur en það skipti engu máli.
Þau segja að hún hafi komið ári of seint.
Afi Earl, ertu þarna?
Já.
Þú verður að koma strax.
Ginny, ég get það ekki.
Hvað segirðu? Af hverju ekki?
Hún gæti dáið hvað úr hverju.
Dagskráin er svo þétt hjá mér.
Það er of mikið að gera. Ég kemst ekki.
Já, einmitt.
Ég fékk skammir árum saman
fyrir að standa með þér. Þvílíkur asni.
Ég hafði rangt fyrir mér öll þessi ár.
Ginny...
Fyrirgefðu, ef ég gæti hlaupið frá þessu öllu
myndi ég gera það en ég get það ekki.
- Komstu? - Já.
Hvar er mamma þín?
Í svefnherberginu sínu.
Ég ætla að fara til hennar.
Komdu sæl, Mary.
Earl...
hvað viltu?
Þín er ekki getið í erfðaskránni eða neitt.
Fyrirgefðu.
Ég ætlaði ekki að segja þetta.
Ég er bara svo hrædd.
Já.
Enginn vill verða 100 ára nema þeir sem eru 99 ára.
Mér þykir fyrir þessu, Mary.
Mér þykir fyrir öllu saman.
Þú lifðir fyrir að komast aftur út.
Allar ráðstefnurnar...
félagsskapurinn og að vera miðpunktur athyglinnar.
Þau fengu að njóta skemmtilega, yndislega mannsins sem þú ert.
En við fengum Earl sem gat ekki beðið eftir að komast aftur burt.
Já.
Það er rétt hjá þér.
Mér fannst mikilvægara að vera merkilegur þarna úti
frekar en misheppnaður á mínu eigin heimili.
Hvað sem því líður...
er ég hérna núna.
Ég veit ekki hvers vegna...
en af einhverjum ástæðum...
er ég svo ánægð að sjá þig.
Já.
Þakka þér fyrir.
Hann svarar ekki enn.
Ekki nógu gott, Earl.
Drepum þennan helvítis Tata.
Hann átti að koma í gær.
Kannski laug strákurinn.
Kannski.
Það er einhver að hringja þaðan.
Þeir vita ekki heldur um hann.
Þeir virðast reiðir.
Þegar þeir finna hann...
ætla þeir að drepa hann.
Er allt í lagi?
Allt í fína.
Earl.
Segðu mér eitt.
Hvað sem er.
Hvar fékkstu alla þessa peninga?
Ég skal segja þér satt.
Ég er rándýr karlhóra.
- Mannaveiðari? - Hættu þessu.
Í alvöru, segðu mér það.
Jæja, viltu sannleikann?
Ég er burðardýr fyrir mexíkósku glæpasamtökin.
Það eru 305 kg af kókaíni í pallbílnum mínum fyrir utan.
Þú ætlar aldrei að segja mér það.
En hvað sem þú gerðir...
þá þurftirðu ekki að verða ríkur til að við vildum hafa þig nærri.
Einmitt.
Þú ert loksins kominn hingað.
Hún losaði sig ekki algjörlega við þig.
Nei.
Ég brást þér, Iris.
Ég var ömurlegur faðir og ömurlegur eiginmaður.
Ég klúðraði öllu saman.
Sóaði tækifærinu mínu.
Það held ég ekki.
Þú blómstrar bara seint.
Já.
Þeir eru brjálaðir. Þeir hafa ekki heyrt frá honum í rúma viku.
Hann er með kókaín fyrir 12 milljónir dala
þannig að þeir leita á öllum þjóðvegunum.
Gott.
Nýjar upplýsingar um Tata.
Ég fékk nýjar upplýsingar frá yfirmanni mínum.
- Við eigum að hætta þessu. - Við getum náð honum.
- Þetta hefur tekið mánuði. - Hvað munar um nokkra daga?
Við vitum ekki hvort hann er enn á ferli.
Þú hefur fengið allan þann tíma og fjármuni sem við getum veitt.
Þú stóðst þig vel.
Ef þú fengir nokkra daga á meðan við útbúum heimildir, hvað myndirðu gera?
Elta þá sem elta hann.
Við hleruðum síma hjá nokkrum sem leita hans.
Gerðu það.
Þakka þér fyrir.
53 ÓSVÖRUÐ SÍMTÖL 98 SKILABOÐ
Hvað? Er allt í lagi?
Allt í lagi.
Þú varst ástin í lífi mínu...
og kvalræði lífs míns.
Þú verður að vita...
að það skiptir mig öllu máli...
að þú skulir vera hérna.
Ég elska þig, Mary.
Meira í dag en í gær?
En ekki eins mikið og á morgun.
Ég þekkti Mary nógu vel til að vita
að það væri ekki hægt að finna betri vin, móður eða kennara.
Eða betri hlustanda fyrir nauðstadda.
Sú mikla birta sem hún bar í sál sinni og anda
er birta sem við ættum öll að flytja yfir í eigið daglega líf.
Bjartsýni hennar og von...
allt til hennar síðasta dags.
"Þetta fer allt betur en við héldum," sagði hún alltaf.
Við munum sakna hennar
en hún hefði ekki viljað að við syrgðum í dag.
- Takk fyrir. - Ég samhryggist.
- Þakka þér fyrir. - Já, herra.
- Takk. - Ég samhryggist ykkur.
Já.
' Heyrðu, pabbi.
Blómin voru svo falleg.
Takk, elskan. Gott að þú varst ánægð.
Við viljum bjóða þér heim á þakkargjörðarhátíðinni.
- Er það virkilega? - Já.
Ég vil alls ekki missa af því.
Gott.
Þarna er hann.
Hvar hefurðu verið, Earl?
Ég var upptekinn.
Því læturðu okkur gera þetta?
Við vöruðum þig við.
"Í minningu Mary Stone."
Hver í fjandanum er Mary Stone?
Eiginkonan mín. Hún féll frá.
Ég veit að þið vöruðuð mig við.
Ég varð samt að láta mig hverfa
svo að ég skil það vel ef þið...
Hvað sem gerist hérna.
Gerið það bara.
Gerið hvern andskotann sem þið þurfið að gera.
- Gustavo, við fundum hann. - Þeir eru að tala um Tata.
Drepið hann.
Hann var í jarðarför. Konan hans lést úr krabbameini.
- Hann kemur efninu til skila. - Þeir eru með honum.
Hann kunni reglurnar.
Við vöruðum hann við.
En þetta var konan hans. Helvítis konan hans.
Mér er alveg sama.
Ég er andskotans stjórinn.
Þeir ætla að drepa hann.
Hann er besta burðardýrið okkar.
Reiknið út GPS-hnitin. Sendið þyrluna í loftið.
Leyfðu honum að klára ferðina. Ef honum mistekst, færð þú að fjúka.
Kláraðu þetta.
Allt í lagi.
Við fundum GPS-hnitin.
Illinois, kvartmílu austan við þjóðveg 55, frárein 224.
Förum þangað.
Grunaði heldur í norðurátt.
Teymi eitt, stöðvið umferð norður.
Teymi tvö og þrjú, við króum hann af.
- Móttekið. - Áfram svo.
Nú er komið að endalokunum.
Hér kemur hann.
C-223, þyrla 17 fyrir ofan.
Við sjáum hann úr lofti.
Vertu skynsamur og hægðu á þér.
Allt í lagi.
Af stað.
Stígðu út úr bílnum með hendurnar á lofti.
Út úr bílnum.
Ökumaður, komdu út með hendurnar á lofti.
Komdu út úr helvítis bílnum.
Út úr bílnum.
Komdu út úr bílnum og upp með hendur.
Upp með hendur. Stígðu frá bílnum.
Sýndu mér hendurnar.
Upp með hendurnar.
- Upp með hendur. - Frá bílnum.
Snúðu þér við.
- Snúðu þér við. - Horfðu í hina áttina.
Leggðu hendurnar á hnakkann og kræktu fingrunum saman.
Bakkaðu nú rólega í átt að rödd minni.
Svona.
Haltu áfram.
Komdu nær.
Svona.
Þú.
Já.
- Þarftu fleiri lögregluþjóna? - Nei.
- Ég ætla að ræða við þá. - Allt í lagi.
Hvað kom fyrir andlitið á þér?
Ekki neitt.
Ég fékk bara það sem ég átti skilið.
Hvað með jakkafötin?
Ég fór í jarðarför.
Hjá fyrrverandi konunni minni.
Ég samhryggist þér.
Ég var heppinn að fá að eyða nokkrum dögum með henni.
Öll fjölskyldan tók mér opnum örmum. Dóttir mín og allir.
Var það dóttirin sem talaði ekki við þig?
Já.
Já, manstu eftir því?
Ég man það.
Var það mín sök að þú misstir af brúðkaupsafmælinu?
Það er skondið.
Eftir allt erfiðið og fjarveruna hafðir þú af öllum rétt fyrir þér.
Ég hef ekki oft á ævinni haft rétt fyrir mér.
Þú náðir að sættast við fjölskylduna.
Já.
Það gleður mig.
Það er heila málið. Þú skalt muna það.
Mundu þetta fyrir þína eigin fjölskyldu.
Þú þarft ekki á hinu kjaftæðinu að halda.
Ég skal reyna mitt besta.
Farðu vel með þig.
Sömuleiðis.
Já.
Þraukaðu.
Earl Stone barðist fyrir föðurlandið,
barðist fyrir frelsi okkar
og verður nú sviptur eigin frelsi.
Morðhundar glæpasamtakanna
nýttu sér ekki aðeins góðmennsku hans
heldur einnig háan aldur og varnarleysi, dómari...
Sekur.
Earl.
Herra Stone, þú skalt ræða við lögmanninn.
Ekki gera þetta.
- Earl... - Ég er sekur, dómari.
Ég gerði þetta.
Herra Stone, játarðu sekt þína í öllum ákæruliðum?
Já.
Réttarþjónn, fylgdu honum í varðhald.
Herra Stone, þú verður fluttur til fangavistar.
Þú stóðst þig vel.
Við skulum heimsækja þig eins oft og við getum.
Takk.
Við Mike hugsum um býlið. Engar áhyggjur, afi.
Ég veit það.
Það er bara tíminn.
Ég gat keypt hvað sem var en ég gat ekki keypt tíma.
Allt í lagi, við elskum þig.
Allt í lagi. Takk.
Nú vitum við alltaf hvar þú ert staddur.
Rétti er slitið.
- Vel af sér vikið, fulltrúi. - Takk, herra.
LAUSLEGA BYGGT Á GREIN ÚR NEW YORK TIMES:
"NÍRÆTT BURÐARDÝR SINALOA-SAMTAKANNA" EFTIR SAM DOLNICK